Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า:  ดัชนี SET พยายาม …
8 พ.ค. 2561

MARKET MONITOR
สรุปภาพตลาดในช่วงเช้า:  ดัชนี SET พยายามยืนทรงตัวช่วงเปิดตลาดภาคเช้า แต่ไม่สามารถยืนได้ ก่อนปรับตัวไหลลงหลุดแนวรับ 1,770 จุด ก่อนปิดภาคเช้าที่ระดับดัชนี 1,762.92 จุด ปรับตัวลดลง 16.88 จุด ด้วยมูลค่าซื้อขายราว 3.4 หมื่นล้านบาท ภาพรวมการแกว่งตัวของดัชนี SET เช้านี้ ผันผวน และแกว่งลงในกรอบ Downtrend Channel ทั้งนี้ดัชนีตลาดถูกกดดันจากแรงขายของกลุ่มกลุ่มพลังงาน (ENERG) และกลุ่มปิโตรเคมี (PETRO) เป็นหลัก
มุมมองตลาดช่วงบ่าย: เรามองดัชนี SET บ่ายนี้มีโอกาสย่อตัวลงทดสอบแนวรับถัดไป กราฟราย 120นาที ดัชนียังเคลื่อนไหวในกรอบ Downtrend Channel ต่อเนื่อง หลังจากกด High ต่ำลง เช้านี้ได้ทำ Low ต่ำลงตามมา ยืนยันการแกว่งตัวในกรอบแนวโน้มขาลง ทางเทคนิค สัญญาณโมเมนตัมอ่อนตัวต่อเนื่อง โดย MACD ปรับตัวลดลงติดลบ และพลิกกลับมาต่ำกว่า Signal Line ทำให้เราประเมินว่าตลอดบ่ายนี้ SET จะย่อตัวลงทดสอบกรอบแนวรับถัดไป 1,755-1,760 จุด  ระมัดระวังความผันผวนสูงหลังจากหลุดแนวรับเช้านี้
กลยุทธ์ในช่วงบ่าย:  นักเก็งกำไรระยะสั้น และนักลงทุนระยะกลาง เน้นถือเงินสด รอยืนยันการฟื้นตัว
Point of View
ดีดตัวขึ้นในกรอบ Sideway! Shining Stock บ่ายนี้เลือก PRM จากกราฟรายวัน แม้แนวโน้มระยะกลางแกว่งตัวในกรอบ Sideway แต่ราคาล่าสุดปิดบวก Outperform ตลาดด้วยแท่งเทียน Bullish Engulfing  ส่งสัญญาณบวก สอดคล้องกับเครื่องมือ MACD ที่ปรับตัวเพิ่มขึ้นต่อเนื่อง และโค้งตัวขึ้นหาเส้น Signal ขณะที่ Fast Stochastic ให้สัญญาณซื้อระยะสั้น ปัจจัยข้างต้น มองว่ามีโอกาสที่ PRM จะรีบาวด์ขึ้นหาแนวต้านบริเวณ 9.70 บาท ทั้งนี้ให้แนวรับ 8.75 บาท  และ Stop Loss หากราคาวกกลับปิดต่ำกว่า 8.60 บาท